**Escriptura de capítols matrimonials amb agermanament o pacte de mig per mig del dret de Tortosa** (art. 232-28 CCCat)

**Autor:** José Antonio García González (advocat)

Número ..................

**ESCRIPTURA DE CAPÍTOLS MATRIMONIALS**

+Legislación

• RD de 24 julio 1889. Año 1889. Código Civil

• art.1435

............ (*lloc*), ........... de ........... de dos mil ....... .

+Legislación

• RD de 24 julio 1889. Año 1889. Código Civil

• art.1435

Davant meu, .........., notari/ària de l’Il·lustre Col·legi de Catalunya, amb residència a .......... .

**COMPAREIXEN**

D’una banda, el Sr./Sra. ..............., major d’edat, ............... (*estat civil*), de veïnatge civil català, de professió ..............., veí/ïna de ............... (*població*), amb domicili al carrer ................., número ................., i amb DNI número ................. .

I, de l’altra, el Sr./Sra. ..............., major d’edat, ............... (*estat civil*), de veïnatge civil català, de professió ..............., veí/ïna de ............... (*població*), amb domicili al carrer ................., número ................., i amb DNI número .................. .

**Intervenen** en nom i dret propis,i tenen, al meu judici,<A[judici|seny]> la capacitat legal necessària per atorgar aquesta escriptura de capítols matrimonials, i a aquest efecte,

**ATORGUEN**

**I**. Que llur matrimoni s’ha de regir per l’agermanament o pacte de mig per mig, propi del dret de Tortosa, que es troba regulat als articles 232-28 i següents de la Llei 25/2010, de 29 de juliol, del llibre segon del Codi civil de Catalunya, relatiu a la persona i la família (en endavant, CCCat). Les parts pacten aquest règim de forma que siguin comuns tots els béns dels quals són propietaris actualment, així com tots aquells béns i drets que adquireixin per qualsevol títol durant el temps que estiguin casats, així com els guanys o lucres de tota mena mentre subsisteixi el règim.

Queden exclosos d’aquesta comunitat els béns personalíssims i els usdefruits legals atribuïts a qualsevol d’ells d’acord amb una situació familiar particular que comporti la nota d’extracomercialitat.

**II**.Que, de conformitat amb l’article 232-28-4 del CCCat, l’administració de l’associació a compres i millores els correspon indistintament i solidàriament, com a dos cònjuges associats.

Per als actes de disposició, cal el consentiment exprés o tàcit dels dos cònjuges, llevat que es tracti de qüestions urgents de caràcter necessari.

**III**.Que, en cas deliquidació del règim, el repartiment dels béns i els drets s’ha de fer adjudicant a parts iguals els béns que inclogui l’agermanament entre els cònjuges o entre el cònjuge supervivent i els hereus del premort.

Si la liquidació es produeix per mort d’un dels cònjuges, el supervivent té dret preferent a l’atribució de l’habitatge familiar i els seus mobles d’ús ordinari, així com dels béns originàriament privatius abans de l’establiment de la comunitat, i si el seu valor excedeix el de la quota que li correspon, la persona adjudicatària ha de satisfer la diferència en diners.

A més de les causes legals de dissolució del matrimoni, qualsevol dels cònjuges té la facultat de liquidar el règim en els casos següents: en cas que es declari una situació de concurs de creditors; en cas de conflictes en l’administració de la comunitat; en cas que consideri que existeixen riscos econòmics derivats de projectes econòmics individuals, i en cas que algun d’ells pateixi una situació de discapacitat que minvi les seves facultats físiques o psicològiques i limiti significativament la seva capacitat per administrar o disposar dels béns i els drets.

Així ho diuen i atorguen.

**Reserves i advertiments legals**. Faig a les persones compareixents les reserves i els advertiments legals i fiscals, i en especial les adverteixo de les obligacions tributàries que les incumbeixen en els seus aspectes material, formal i sancionador.

**Advertiment lingüístic**. Jo, el notari/ària, he redactat aquest document en llengua catalana, de conformitat amb l’article 14 de la Llei 1/1998, de 7 de gener, de política lingüística.

**Protecció de dades de caràcter personal**. Identifico les persones compareixents pels seus documents d’identitat consignats abans, i em consten les seves circumstàncies personals segons el que resulta de les seves manifestacions. Així mateix, les persones compareixents queden informades del següent:

Les seves dades personals seran objecte de tractament en aquesta notaria. Les dades esmentades són necessàries per complir les obligacions legals de l’exercici de la funció pública notarial, conforme al que preveu la normativa prevista a la legislació notarial, de prevenció del blanqueig de capitals, tributària i, si escau, substantiva que sigui aplicable a l’acte o negoci jurídic documentat. La comunicació de les dades personals és un requisit legal, i les persones atorgants es troben obligades a facilitar-les. La conseqüència de no facilitar-les és que no seria possible autoritzar o intervenir aquest document públic. Les seves dades es conservaran amb caràcter confidencial.

Les finalitats del tractament de les dades són complir la normativa per autoritzar o intervenir aquest document, fer-ne el seguiment, emetre les factures corresponents i exercir les funcions pròpies de l’activitat notarial de compliment obligat. D’aquestes funcions es poden derivar decisions automatitzades, autoritzades per la llei i adoptades per les administracions públiques i les entitats cessionàries autoritzades per la llei, inclosa l’elaboració de perfils precisos per prevenir i investigar el blanqueig de capitals i el finançament del terrorisme per part de les autoritats competents.

El notari/ària ha de fer les cessions d’aquestes dades que siguin de compliment obligat a les administracions públiques, a les entitats i als subjectes que estipuli la llei i, si escau, al notari/ària que succeeixi o substitueixi l’actual en aquesta notaria. Les dades proporcionades es conservaran durant els anys necessaris per complir les obligacions legals del notari/ària o qui el substitueixi o succeeixi.

Les persones compareixents poden exercitar els seus drets d’accés, rectificació, supressió, limitació, portabilitat i oposició al tractament per correu postal davant la notaria autoritzant, situada al carrer ................., número ................., de ................. (*població* *i codi postal*). Així mateix, tenen el dret de presentar una reclamació davant d’una autoritat de control.

Les dades seran tractades i protegides segons la legislació notarial, la Llei orgànica 3/2018, de 5 de desembre, de protecció de dades personals i garantia dels drets digitals (o la llei que la substitueixi), i la seva normativa de desplegament, especialment el Reial decret 1720/2007, de 21 de desembre, i el Reglament (UE) 2016/679 del Parlament europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

**Atorgament i autorització**. Manifesto a les persones compareixents el seu dret a llegir aquesta escriptura, que no exerceixen. La llegeixo jo, l’aproven elles i la signen amb mi, el notari/ària, que dono fe de conèixer-les pels documents d’identificació consignats; que han prestat el consentiment lliurement; que l’atorgament s’adequa a la legalitat i a la voluntat degudament informada de les persones atorgants, i que les he informades de tota la resta del contingut d’aquest instrument, estès en ..... (*nombre*) fulls de paper segellat d’ús exclusiu per a documents notarials de la sèrie ....., números ..... i els ..... següents en ordre correlatiu, als quals s’afegeix el full següent amb número d’ordre immediatament següent a l’últim indicat, destinat a transcriure notes i/o diligències d’actuació. Jo, el notari/ària, en dono fe.

Segons la Llei 8/1989, de 13 d’abril, de taxes i preus públics, aquest document no té quantia aranzelària i es minuta pel concepte de drets fixos.

(*signatures*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94